cyanic-selkie/wikianc huggingface dataset:
பி. எஸ். ஆர். ரெங்கசாமி மகளிர் பொறியியல் கல்லூரி
குறிப்புகள்
பகுப்பு:விருதுநகர் மாவட்டத்திலுள்ள பொறியியல் கல்லூரிகள் பகுப்பு:விருதுநகர் மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
டேவிட் பிளேக்
டேவிட் பிளேக் (David Blake, 27 ஏப்ரல் 1925 - 21 மே 2015) இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 73 முதல்தர துடுப்பாட்டப் போட்டிகளில் கலந்து கொண்டுள்ளார். 1949-1961ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டெவிட் பிளேக் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
லாஸ் ஏஞ்சலஸ்
லாஸ் ஏஞ்சலஸ் (Los Angeles,, அல்லது லாஸ் ஏஞ்சலீஸ் (, வானதூதர்கள்), அதிகாரபூர்வமாக லாஸ் ஏஞ்சலஸ் நகரம் (City of Los Angeles), சுருக்கமாக எல்லே (L.A.), ஐக்கிய அமெரிக்காவில் உள்ள கலிபோர்னியா மாநிலத்தின் அதிகூடிய மக்கள்தொகை கொண்ட மாநகரமும், ஐக்கிய அமெரிக்காவிலேயே நியூயார்க்கிற்கு அடுத்த படியாக இரண்டாவது அதி கூடிய மக்கள்தொகை கொண்ட மாநகரமும் ஆகும். 2010 ஆம் ஆண்டிற்கான மதிப்பீட்டின் படி, 3.8 மில்லியன் மக்கள் இங்கு வாழ்கிறார்கள். கலிபோர்னியாவின் தென்பகுதியில் அமைந்துள்ள இந்நகரின் பரப்பளவு 469 சதுர மீட்டர்கள் (1,215 கிமீ2) ஆகும்.
பெயர்ப் பொருள்
"லாஸ் ஏஞ்சலஸ்" என்னும் பெயர் எசுப்பானிய மொழிப் பெயர் ஆகும். இப்பகுதியில் கிறித்தவத்தைப் பரப்ப வந்த எசுப்பானியர்கள் புனித அசிசியின் பிரான்சிசு என்பவர் தொடங்கிய "பிரான்சிஸ்கு சபையை" சார்ந்தவர்கள். புனித பிரான்சிசு பிறந்து வளர்ந்து இறந்த இடமான அசிசி நகரருகில் அமைந்திருக்கும் ஒரு கோவிலின் பெயர் "சிறுநிலத்தில் அமைந்த வானதூதர்களின் ஆண்டவளாம் மரியா கோவில்" (Our Lady of the Angels of Portiuncula) என்பதாகும். இதுவே இன்றைய அமெரிக்க நகரின் பெயராக இடப்பட்டது. Town of Our Lady of the Angels of Portiuncula என்னும் பொருள்கொண்ட மூல எசுப்பானிய பெயர் "El Pueblo de Nuestra Señora de los Angeles de Porciuncula" என்று கூறப்படும். இது பின்னர் சுருக்கமாக "Los Angeles" என்னும் வடிவம் பெற்றது. தமிழில் இதை "வானதூதர்கள் நகரம்" எனலாம். இந்நகரத்தில், தொழில், பொழுதுபோக்கு, சர்வதேச வணிகம், கலாச்சாரம், ஊடகம், ஆடை வடிவமைப்பு, அறிவியல், விளையாட்டு, நுட்பியல், கல்வி, மருத்துவம் மற்றும் ஆராய்ச்சி என பல் துறையில் விளங்குவதால், சர்வதேச நகரங்களுக்கான குறியீட்டில் ஆறாம் இடத்திலும், சர்வதேச பொருளாதார வலு குறியீட்டில் ஒன்பதாம் இடத்திலும் தரப்படுத்தப்பட்டுள்ளது. உலகின் முண்ணனி திரைப்படத் தயாரிப்புக் கேந்திரமான ஹாலிவுட் இந்நகரினுள் அமைந்துள்ளது.
இவ்வூர் 1781ல் இசுபானிய ஆளுநர் பெலிப்பே தே நெவே என்பவரால் நிறுவப்பட்டது. பின்னர் 1821ல் தொடங்கிய மெக்சிகோ விடுதலைப் போர் முன்னிட்டு அந்நாட்டின் ஆளுகையின் கீழ் இருந்தது. பிறகு குவாதலூப்பே ஹிடால்கோ உடன்படிக்கை மூலம் 1848ல் முடிவுக்கு வந்த போருக்குப்பின் இந்நகரம் ஐக்கிய அமெரிக்க மாகாணத்தால் வாங்கப்பட்டு கலிபோர்னிய மாகாணத்துடன் இணைக்கப்பட்டு, ஏப்ரல் 4, 1850ல் நகரமாக அறிவிக்கப்பட்டது.
வரலாறு
லாஸ் ஏஞ்சலஸ் கடற்கரையோரம் தொங்வா மற்றும் சுமாஷ் பூர்வகுடியினர் சில ஆயிரம் வருடங்களாக வசித்து வந்தனர்.
ஹுவான் ரோட்ரிகேஸ் கப்ரியோ என்ற போர்த்துகேயப் பயணி 1542ல் தென் கலிபோர்னியப் பகுதியை இசுபெயினுக்காக உரிமை கோரினார். கஸ்பர் தெ போர்ட்டோலா என்பவரும் கிறித்தவப் பாதிரியான ஹுவான் கிரெஸ்பி எனபவரும் ஆகத்து 2, 1769ல் லாஸ் ஏஞ்சலஸ் அமைந்துள்ள இடத்தை வந்தடைந்தனர்
செப்டம்பர் 4 1781ல் 'லாஸ் பொப்ளதோரெஸ்' என்றழைக்கப்பட்ட பல்வேறு இனத்தைச் சேர்ந்த 44 ஆட்களுடன் நகரின் முதல் குடியேற்றம் நிகழ்ந்தது. மேய்ச்சல் பகுதியாக இருந்த இவ்வூரின் மக்கள் தொகை படிப்படியாக 1825ல் 650ஐ அடைந்தது. இசுபெயின் 1821ல் விடுதலை அளித்தாலும் இவ்வூர் தொடர்ந்து மெக்சிகோவின் ஆளுகையே தொடர்ந்தது. ஆல்டா கலிபோர்னியா என்றழைக்கப்பட்ட ஒருங்கிணைந்த மாகாணத்தைக் கைப்பற்றும் பொருட்டு, அமெரிக்காவிற்கும் மெக்சிகோவிற்கும் இடையே தொடர்ச்சியான போர்கள் நடைபெற்றன. முடிவில் கஹுவேங்கா உடன்படிக்கை மூலம் அமெரிக்கா சனவரி 13 1847 அன்று கலிபோர்னியா அமெரிக்காவிற்கு கையளிக்கப்பட்டது.
தென் பசிபிக் தடம் என்றழைக்கப்பட்ட புகைவண்டி போக்குவரத்து 1876ஆம் ஆண்டு நிறுவப்பட்டது. பெட்ரோல் 1892ல் கண்டுபிடிக்கப்பட்ட பின் வெகு விரைவிலேயே அமெரிக்காவின் முண்ணனி துரப்பண மாநிலமாகவும், உலக உற்பத்தியில் 25 சத பங்குடன் கலிபோர்னியா விளங்கியது.
தொடர்ந்து பெருகிய மக்கள்தொகை 1900களில் 1 லட்சத்தைக் கடந்தது. பத்து திரைப்படத் தயாரிப்பு நிறுவனங்கள் இயங்கிய பகுதியான ஹாலிவுட் 1910ல் ஏஞ்சலஸ் நகரத்துடன் இணைக்கப்பட்டது. திரைப்படத் தயாரிப்பின் மூலம் கிடைத்த வருவாய், பெரும் பொருளாதார நெருக்கடியான 1920களில் இந்நகரைக் காத்தது. நகரின் மக்கள் தொகை 1930ல் பத்து லட்சத்தைத் தாண்டியது. கோடை ஒலிம்பிக்ஸ் போட்டிகள் முதன்முறையாக 1932ல் இந்நகரில் நடைபெற்றது.
இரண்டாம் உலகப்போருக்குப் பின் வேகமாக வளர்ந்த இந்நகரம் சான் பெர்ணாண்டோ பள்ளத்தாக்குடன் இணைந்தது. கலிபோர்னியா பல்கலைக்கழகத்தில் 1969ல் அமைக்கப்பட்ட ஆர்ப்பாநெட் என்ற கணிணி வலையின் மூலம் மென்லோ பார்க் நகரின் ஸ்டாண்போர்ட் ஆராய்ச்சி மையத்துடன் மின்னித் தகவல் பறிமாற்றம் நடைபெறத் துவங்கி இணையத்திற்கு அடித்தளம் அமைக்கப்பட்டது.
கோடை ஒலிம்பிக்ஸ் போட்டிகள் இரண்டாம் முறையாக 1984ல் நடைபெற்றது.
ஏப்ரல் 29, 1992 அன்று ராட்னி கிங் என்பவரைத் தாக்கிய சம்பவத்தில் நகரக் காவல் அதிகாரிகளை நீதிமன்றம் விடுவித்ததைத் தொடர்ந்து நகரில் பெருமளவிலான இனக்கலவரங்கள் நடைபெற்றது.
ரிக்டர் அலகில் 6.7 உள்ள நார்த்ரிட்ஜ் நிலநடுக்கம் 1994ல் நகரைத் தாக்கியதில் 72 உயிரிழப்புகளும், 12.5 பில்லியன் அமெரிக்க டாலர் அளவிலான சேதாரமும் நிகழ்ந்தது.
புவியியல்
லாஸ் ஏஞ்சலஸ் நகரத்தின் பரப்பளவு 1214 கி.மீ² (468.7 ச.மை.) ஆகும். நகரின் கிழக்கு மேற்கான தொலைவு 44 மைல்கள் (71 கி.மீ). மேலும் தென்வடக்காக 29 மைல்கள் (47 கி.மீ) தொலைவு நீளமுடையது.
சமதளமும், குன்றுப்பகுதிகளும் இணைந்திருக்கும் இந்நகரின் உயரமான இடம், சான் பெர்ணாண்டோ பள்ளத்தாக்கில் அமைந்துள்ள 5074 அடி உயரமுடைய மவுண்ட் லூக்கென்ஸ் என்ற இடமாகும். ஏஞ்சலஸ் கணவாயை சான் பெர்ணாண்டோ பள்ளத்தாக்கிடமிருந்து பிரிக்கும் சான்டா மோனிகா மலைத்தொடர் டவுன்டவுன் முதல் பசிபிக் கடல் வரைப் பரவியுள்ளது. மேலும் மவுண்ட் வாஷிங்டன், பாயில் உச்சி, பால்ட்வின் மலைகள் போன்றவை நகரைச் சூழ்ந்துள்ளன.
லாஸ் ஏஞ்சலஸ் ஆறு கனோகா பார்க் பகுதியில் தொடங்கி, சான்டா மோனிகா மலையின் வடக்குப்புறமாக, சான் பெர்ணாண்டோ பள்ளத்தாக்கு ஊடாக கிழக்கு திசையில் ஓடி, சிட்டி சென்டர் அருகே தெற்காகத் திரும்பி லாங் பீச் துறைமுகம் அருகே பசிபிக் கடலில் கலக்கிறது.
நில நடுக்கம்
பசிபிக் நெருப்பு வளையம் என்றழைக்கப்படும் பகுதியில் அமைந்திருக்கும் ஏஞ்சலஸ் நகரம் அடிக்கடி நில நடுக்கத்தை எதிர் கொள்கிறது. வட அமெரிக்க மற்றும் பசிபிக் தட்டுகளின் உராய்வினால் உண்டான சான் ஆண்ட்ரியஸ் பிளவு தென் கலிபோர்னியா ஊடாகச் செல்கிறது. இப்பிளவு உண்டாக்கிய புவிச் சமன்பாடின்மை காரணமாக இப்பகுதி ஆண்டொன்றுக்கு சுமார் 10,000 நில அதிர்வுகளைச் சந்திக்கிறது. இந்நகரைத் தாக்கிய பெரும் நிலநடுக்கங்களில் முக்கியமானவை 1994 நார்த்ரிட்ஜ் அதிர்வு, 1987 விட்டியர் நேரோஸ் அதிர்வு, 1971 சான் பெர்ணான்டோ அதிர்வு மற்றும் 1933 லாங் பீச் அதிர்வுகள் ஆகும்.
பருவநிலை
லாஸ் ஏஞ்சலஸ் நகரின் தட்பவெப்பம் மத்திய தரைகடல் பகுதியினை ஒத்திருக்கிறது. அநேக நாட்களில் தெளிந்த வானத்துடன் அதிக சூரிய ஒளியைப் பெறும் இந்நகரம் ஆண்டில் சுமார் 35 நாட்களுக்கே பருவ மழையைப் பெறுகிறது. நகரின் சராசரி தட்பவெப்பம் 66 ° பாரன்ஹீட்(19 °செல்சியஸ்), பகலில் 75 °பாரன்ஹீட் (24 °செல்சியஸ்) என்ற அளவிலும் இரவு நேரத்தில் 57 °பாரன்ஹீட் (14 °செல்சியஸ்) என்றும் உள்ளது. நவம்பருக்கும் ஏப்ரலுக்கும் இடைப்பட்ட குளிர்காலத்தில் சராசரியாக 15 முதல் 20 இன்ச் மழை பெய்கிறது. நகருக்கு அருகிலுள்ள மலைகளில் சிறிதளவு பனிப்பொழிவு இருக்கும்.
நகரத்தின் வீச்சு
டவுன்ட்டவுன் லாஸ் ஏஞ்சலஸ், கிழக்கு லாஸ் ஏஞ்சலஸ், வடகிழக்கு லாஸ் ஏஞ்சலஸ், தெற்கு லாஸ் ஏஞ்சலஸ், துறைமுகப்பகுதி, ஹாலிவுட், வில்ஷைர், வெஸ்ட்சைட், சான் பெர்ணான்டோ பள்ளத்தாக்கு மற்றும் கிரசென்டா பள்ளத்தாக்கு என பிரிக்கப்படும் இந்நகரம் 80 வட்டங்களை கொண்டது.
சுற்றுலா இடங்கள்
நகரின் முக்கிய இடங்களாகக் குறிப்பிடப்படுபவை வால்ட் டிஸ்னி இசை அரங்கம், கிரிஃப்பித் கோளரங்கம், கெட்டி மையம், ஹாலிவுட் இலச்சினை, ஹாலிவுட் புலேவார்ட், ஸ்டேபிள்ஸ் அரங்கம், சாண்டா மோனிகா துறைக்கிட்டு, வெனிஸ் பீச், மலிபு பீச், பெவர்லி ஹில்ஸ் ஆகும்.
கலை, பண்பாடு
மொத்த மக்கள் எண்ணிக்கையில் ஆறில் ஒருவர் படைப்பூக்கம் தொடர்பான துறையில் பணியாற்றும் இந்நகர் உலகின் முதன்மை படைப்பூக்க நகரம் எனக் கருதப்படுகிறது. திரைப்படத் துறையில் முக்கிய இடம் பிடித்துள்ள ஹாலிவுட் இந்நகரத்தினுள் அமைந்துள்ளது. மிகவும் பிரசித்திபெற்ற ஆஸ்கர் விருதுகள் என்று அறியப்படும் வருடாந்திர அகாடெமி விருதுகள் வழங்கும் விழா இங்குதான் நடத்தப்பெறுகிறது. அமெரிக்காவின் பழமையான திரைப்படக் கல்லூரியான தென்கலிபோர்னிய பல்கலைக்கழக திரைக்கலைப் பள்ளி இங்கு அமைந்திருக்கிறது.
நாடகம் மற்றும் இசைத் உள்ளிட்ட மேடை நிகழச்சிகள் பெருமளவில் லாஸ் ஏஞ்சலஸ் நகரில் நடைபெறுகிறது. லாஸ் ஏஞ்சலஸ் பில்ஹார்மொனிக் இசைக்குழு நகரை மையமாகக் கொண்டு இயங்குகிறது.
சுமார் 840 அருங்காட்சியகங்களும், கண்காட்சிகளும் உள்ளன. அவற்றுள் முதன்மையானவை லாஸ் ஏஞ்சலஸ் கவுண்டி கலை அருங்காட்சியகம், கெட்டி மையம் , சமகாலக் கலைக்கான அருங்காட்சியகம் போன்றவை ஆகும்.
ஊடகம்
லாஸ் ஏஞ்சலஸ் டைம்ஸ் நகரின் முதன்மையான ஆங்கிலச் செய்தித்தாள் ஆகும். லாட்டினோக்கள் அதிகமுள்ள இந்நகரில் லா ஒப்பீனியன் என்ற இசுபானிய மொழி செய்தித்தாளும் முதன்மையான இடத்தில் உள்ளது. சான் பெர்ணான்டோ பள்ளத்தாக்கை மையமாகக் கொண்டு டெய்லி நியூஸ் செய்தித்தாள் இயங்குகிறது. மேலும் பல்வேறு மொழி பேசும் மக்களுக்காக ஆர்மீனியன், கொரியன், பாரசீகம், ரஷ்யன், மாண்டரின், ஜப்பானிய, ஹீப்ரு மற்றும் அரபு மொழிப் பத்திரிகைகள் வெளியிடப்படுகிறது.
மேலும் திரைப்படத் துறை சார்ந்து தி ஹாலிவுட் ரிப்போர்டர் மற்றும் வெரைட்டி எனும் பத்திரிகைகள் வெளியிடப்படுகிறது. பல்வேறு உள்ளூர் தொலைக்காட்சி நிலையங்களும், பண்பலை வானொலி நிலையங்களும் இங்கு உள்ளது.
பொருளாதாரம்
சர்வதேச வணிகம், பொழுதுபோக்கு (திரைப்படம், தொலைக்காட்சி, வீடியோ விளையாட்டுகள், இசைவட்டுகள்), விமானவியல், தொழில்நுட்பம், பெட்ரோல், ஆடை வடிவமைப்பு, சுற்றுலா போன்ற துறைகள் இந்நகரினுடைய பொருளாதாரத்திற்கு தூண்களாக விளங்குகின்றன. அமெரிக்காவின் மேற்கு மாகாணங்களின் முதன்மையான உற்பத்திக் கேந்திரமாக லாஸ் ஏஞ்சலஸ் விளங்குகிறது. நகரின் உற்பத்தி மதிப்பை உள்நாட்டு உற்பத்தி குறியீட்டெண் கொண்டு வகைப்படுத்தினால் உலக நாடுகளுள் 15 ஆம் இடத்தைப் பெறும்.
பார்ச்சூன் 500 பட்டியலில் உள்ள 6 நிறுவனங்கள் இந்நகரைத் தலைமையாகக் கொண்டு செயல்படுகிறது. நகரின் பாரிய தனியார் துறை நிறுவனமாக விளங்கும் தென் கலிபோர்னிய பல்கலைக்கழகம் ஆண்டுதோறும் நான்கு பில்லியன் அமெரிக்க டாலர்கள் அளவிற்கு பொருளாதாரத்திற்கு பங்களிக்கிறது.
மக்கள்
மேலும் வெள்ளை இனத்தவர்(49.8%), ஆப்ரிக்க அமெரிக்க இனத்தவர்(9.6%), தொல்குடி அமெரிக்கர்(0.7%), ஆசிய இனத்தவர்(11.3%), பசிபிக் தீவு இனத்தவர் (0.1%), பிற இனத்தவர்(23.8%), 2 அல்லது மேலதிக இனக் கலப்பினர் (4.6%) நகரில் வசிக்கின்றனர். மொத்த மக்கள் தொகையில் இசுபானியர்கள் அல்லது லட்டீனோ இனத்தவர் சதவிகிதம் (48.5%) ஆகும்.
லாஸ் ஏஞ்சலஸ் நகரில் 140 நாடுகளைச் சேர்ந்த 224 மொழிகளைப் பேசும் மக்கள் வசிக்கின்றனர். நகரில் சைனாடவுன், பிலிப்பினோடவுன், கொரியாடவுன், லிட்டில் ஆர்மீனியா, லிட்டில் எத்தியோப்பியா, டெஹ்ராங்கலஸ், லிட்டில் டோக்கியோ, தாய்டவுன் என பல்வேறு இனக்குழுக்குழுவினர் மிகுதியாக வசிக்கும், வணிக வளாகங்கள் நடத்தும் பகுதிகள் உள்ளன. இந்தியர்களின் வணிகவளாகங்கள் ஆர்டீசியா பகுதியில் பயனீர் புலவார்ட் சாலையின் இருமருங்கிலும் அமைந்துள்ளன.
வீடற்றவர்கள் பிரச்சனை
லாஸ் ஏஞ்சலஸ் நகர வீடற்றவர்களின் எண்ணிக்கை படிப்படியாக உயர்ந்து, 2015இல் சுமார் 26,000 பேர் நகரின் தெருவோரங்களில் வாழ்வதாகக் கணிக்கப்பட்டிருக்கிறது. இதை சமாளிக்க 100 மிலியன் டாலர்கள் ஒதுக்குவதாக நகர அதிகாரிகள் அறிவித்துள்ளனர்.
கல்லூரிகள்
லாஸ் ஏஞ்சலஸில் பல பெரிய கல்லூரிகள் உள்ளன. அவைகளுள் அரசு ஆதரவில் இயங்குபவை கலிபோர்னியா பல்கலைக்கழகம் (UCLA), கலிபோர்னியா மாகாணப் பல்கலைக்கழகம் (லாஸ் ஏஞ்சலஸ்) (CSULA) மற்றும் கலிபோர்னியா மாகாணப் பல்கலைக்கழகம் (நார்த்ரிட்ஜ்)(CSUN) ஆகும்.
ஏல்லயன்ட் சர்வதேசப் பல்கலைக்கழகம், சிராக்யூஸ் பல்கலைக்கழகம் (லாஸ் ஏஞ்சலஸ் வளாகம்), அமெரிக்கன் இன்டர்காண்டினென்டல் பல்கலைக்கழகம், அமெரிக்க இசை மற்றும் நாடக அகாடெமி – லாஸ் ஏஞ்சலஸ் வளாகம், ஆண்டியோக் பல்கலைக்கழகம் (லாஸ் ஏஞ்சலஸ் வளாகம்), பயோலா பல்கலைக்கழகம், சார்ல்ஸ் ஆர். ட்ரூ மருத்துவ மற்றும் அறிவியல் பல்கலைக்கழகம், லாஸ் ஏஞ்சலஸ் நடிப்புப் பள்ளி, லயோலா மேரிமவுண்ட் பல்கலைக்கழகம், மேரிமவுண்ட் கல்லூரி, மவுண்ட் செய்ன்ட் மேரிஸ் கல்லூரி, கலிபோர்னிய தேசியப் பல்கலைக்கழகம், ஓக்சிடெண்டல் கல்லூரி, ஓடிஸ் கலை மற்றும் வடிவமைப்பு கல்லூரி, தென் கலிபோர்னியா கட்டடக்கலை நிறுவனம், தென்மேற்கு சட்டப்பள்ளி, தென் கலிபோர்னியா பல்கலைக்கழகம் போன்ற பல்வேறு தனியார் கல்லூரிகள் நகரில் உள்ளன.
கால்டெக் என்றழைக்கப்படும் புகழ்பெற்ற கலிபோர்னியா தொழில்நுட்பக் கல்லூரி பாசடீனா பகுதியில் அமைந்துள்ளது. நாசா அமைப்பின் ஜெட் உந்துவிசை ஆய்வுக்கூடத்தை இக்கல்லூரி நிர்வகிக்கிறது.
தனிவழிச் சாலைகள்
லாஸ் ஏஞ்சலஸ் நகரையும் அதன் புறநகர்ப் பகுதிகளையும் பல்வேறு தனிவழிச்சாலைகள் மற்றும் நெடுஞ்சாலைகள் இணைக்கின்றன. 2005 ஆண்டு தேசிய நகரிய சாலைப் பயன்பாட்டு அறிக்கையின்படி இந்நகரமே நாட்டின் நெரிசலான போக்குவரத்தைக் கொண்டுள்ளது. லாஸ் ஏஞ்சலஸ் நகரச் சாலைகளில் பயணம் செய்பவர் ஆண்டொன்றுக்கு சராசரியாக 72 மணி நேரத்தை அடைசலான போக்குவரத்தில் இழப்பதாக கண்டறியப்பட்டுள்ளது. நகரினூடாகச் செல்லும் I5 நெடுஞ்சாலை தெற்கில் மெக்சிகோவின் எல்லை நகரான டிஹுவானாவையும், வடக்கில் சாக்ரமென்டோ, போர்டலேண்ட், சியாட்டில் கடந்து கனேடிய எல்லையைத் தொடுகிறது.
உள்ளூர் பொதுப் போக்குவரத்துச் சேவை
லாஸ் ஏஞ்சலஸ் நகர் பேருந்து மற்றும் ரயில் சேவையைக் கொண்ட வலுவான போக்குவரத்துப் பின்னலைப் பெற்றுள்ளது. மெட்ரோலிங்க் ரயில்சேவை புறநகர்ப்பகுதிகளை இணைக்கிறது. நகரின் முக்கியமான ரயில் நிலையமான யூனியன் ஸ்டேஷன் டவுன்டவுனுக்கே வடக்கே அமைந்துள்ளது.
விமானப் போக்குவரத்து
லாஸ் ஏஞ்சலஸ் சர்வதேச விமான நிலையம் (LAX) முனைப்பான சேவையில் அமெரிக்காவில் மூன்றாவது இடத்திலும், உலகளவில் ஆறாவது இடத்திலும் உள்ளது. யுனைட்டட் ஏர்லைன்ஸ் நிறுவனம் லாஸ் ஏஞ்சலஸ் நகரை நிலையாகக் கொண்டு இயங்குகிறது. மேலும் ஒண்டாரியோ, பர்பேங்க், லாங்பீச், வான் நய்ஸ் மற்றும் ஆரஞ்சு கவுண்டி போன்ற இடங்களில் சிறு விமான நிலையங்கள் அமைந்துள்ளன.
துறைமுகங்கள்
நகரில் சான் பெட்ரோ மற்றும் லாங்பீச் ஆகிய இடங்களில் இரு துறைமுகங்கள் அமைந்துள்ளன. இவை சரக்குப் போக்குவரத்தைக் கையாளுவதில் உலகளவில் ஐந்தாவது இடத்தில் உள்ளன. மேலும் சான் பெட்ரோவிலிருந்து கேட்டலீனா தீவில் உள்ள அவலான் நகருக்கு படகுச் சேவையும் நடைபெறுகிறது.
விளையாட்டு
மேஜர் லீக் பேஸ்பாலில் விளையாடும் டாட்ஜர்ஸ், தேசிய ஹாக்கி லீகில் விளையாடும் கிங்ஸ் மற்றும் தேசிய பேஸ்கட்பால் சங்கப் போட்டிகளில் ஆடும் லேக்கர்ஸ் & கிளிப்பர்ஸ் அணிகள் நகரை மையமாகக் கொண்டு இயங்குகின்றன. தேசிய புட்பால் கூட்டமைப்பின் அணிகள் எதுவும் லாஸ் ஏஞ்சலஸ் நகரத்தில் இயங்கவில்லை.
இந்நகரம் 1932 மற்றும் 1984 ஆண்டுகளில் கோடை ஒலிம்பிக்ஸ் போட்டிகளை நடத்தியுள்ளது. 1994 ஆண்டில் நடைபெற்ற உலகக் கோப்பை போட்டியின் இறுதிச்சுற்று லாஸ் ஏஞ்சலஸ் நகரில் நடந்தது. நகரில் டாட்ஜர்ஸ் ஸ்டேடியம், லாஸ் ஏஞ்சலஸ் கொலீசியம், தி போரம், ஸ்டேப்பிள்ஸ் சென்டர் என பல பெரும் விளையாட்டு அரங்குகள் அமைந்துள்ளன.
வழிபாட்டுத் தலங்கள்
மலிபு கோவில் என்றழைக்கப்படும் புகழ்பெற்ற வெங்கடேசுவரர் ஆலயம் கலபசஸ் நகரில், லாஸ் விர்ஜினஸ் சாலையில் அமைந்துள்ளது. ஹாலிவுட் நகரத்தில் சுவாமிநாராயண் இயக்கத்தினரின் ஆலயம் அமைந்துள்ளது. மலையாள மொழியில் நடத்தப்படும் செயின்ட் அல்போன்ஸா சைரோ மலபார் கத்தோலிக்க ஆலயம் சான் பெர்ணான்டோ நகரில் அமைந்துள்ளது.
உசாத்துணைகள்
பகுப்பு:கலிபோர்னிய நகரங்கள்
அடைக்காகுழி ஊராட்சி
அடைக்காகுழி ஊராட்சி (Adaikkakuzhi Gram Panchayat), தமிழ்நாட்டின் கன்னியாகுமரி மாவட்டத்தில் உள்ள முன்சிறை வட்டாரத்தில் அமைந்துள்ளது. இந்த ஊராட்சி, கிள்ளியூர் சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அண்ணாநகர் இரட்டை வளைவுகள்
அண்ணா நகர் இரட்டை வளைவுகள் (Anna Nagar twin arches)  இந்தியாவின் தமிழ்நாடு மாநிலம் சென்னை அண்ணா நகரில் அலங்காரத்திற்காக அமைக்கப்பட்டுள்ள இரட்டை வளைவுகள் அமைப்பாகும். 1986ஆம் ஆண்டு சனவரி மாதம் முதல் தேதியன்று தமிழ்நாடு முன்னாள் முதல்வர் சி.என்.அண்ணாதுரையின் பவள விழா நினைவாக இவை கட்டப்பட்டன. பூந்தமல்லி நெடுஞ்சாலை மற்றும் அண்ணாநகர் மூன்றாவது பகுதி சந்திப்பில் அமைந்துள்ள இவ்வளைவுகள் நகரின் மிக முக்கியமான அடையாளங்களில் ஒன்றாகும். தெற்குப் பகுதியிலிருந்து அண்ணாநகரின் புறநகருக்குள் வருவதற்கான நுழைவாயிலாகவும் இவை திகழ்கின்றன.
வரலாறு
அண்ணா நகர் இரட்டை வளைவுகள் 1985ஆம் ஆண்டு சென்னை மாநகராட்சியால் தமிழகத்தின் முன்னாள் முதல்வர் சிஎன் அண்ணாதுரையின் பவள விழாவை நினைவுகூரும் வகையில் கட்டப்பட்டன. 12 இலட்சம் ரூபாய் செலவில் கட்டப்பட்ட இவை 105 நாட்களில் கட்டி முடிக்கப்பட்டன 1 சனவரி 1986 அன்று முன்னாள் முதல்வர் எம். ஜி. இராமச்சந்திரனால் திறந்து வைக்கப்பட்டன. வளைவுகளை சிற்பி கணபதி இசுதபதி வடிவமைத்தார். இவர் வளைவுகளின் திறப்பு விழாவின் போது கௌரவிக்கப்பட்டார்.
கட்டமைப்பு
வளைவுகள் 57 அடி உயரம் கொண்டவையாகும்.
மேற்கோள்கள்
பகுப்பு:சென்னையிலுள்ள நினைவிடங்களும் நினைவுச் சின்னங்களும் பகுப்பு:சென்னைக் கட்டிடங்கள்
இந்திய 10 பைசா நாணயம்
இந்திய 10 பைசா நாணயம் இந்திய ரூபாயின் முன்னாள் பெயராகும். 1 ரூபாயின் 1/10 பாகம் தான் 10ம் பைசாவாகும்.முதன்முதலில் 10 பைசா எஃகு நாணயம் 1988 இல் அறிமுகப்படுத்தப்பட்டது. வலது|thumb|Various 10 paisa coins.
குறிப்புகள்
பகுப்பு:ரூபாய்
பறவையியல்
பறவையியல் (Ornithology) என்பது, விலங்கியலின் ஒரு பிரிவு. இது பறவைகள் பற்றி ஆய்வு செய்யும் ஒரு துறை. பறவையியலின் பல அம்சங்கள், இதுபோன்ற பிற துறைகளிலிருந்தும் வேறுபட்டுக் காணப்படுகின்றன. பறவைகள் எளிதில் கண்ணால் காணத்தக்கதாக இருப்பதும், அவற்றின் அழகியல் கவர்ச்சியும் இதற்கான முக்கிய காரணங்கள். பெருமளவிலான தொழில்சாரா ஆய்வாளர்கள் இறுக்கமான அறிவியல் வழிமுறைகளுக்கு அமைய ஆய்வுகள் செய்திருப்பது இதனைக் குறித்து நிற்பதாகக் கருதமுடியும்.
பறவையியல் என்னும் அறிவியல் நீண்டகால வரலாற்றைக் கொண்டது. பறவைகள் குறித்த ஆய்வுகள், கூர்ப்பு, நடத்தை, சூழல் ஆகிய துறைகளைச் சார்ந்த கருத்துருக்களான இனங்களின் வரையறுப்பு, சிறப்பாக்க வழிமுறைகள், உள்ளுணர்வு, கற்றல், சூழ்நிலைக் கூறுகள், தீவு உயிர்ப்புவியியல் போன்றவற்றின் வளர்ச்சிக்குப் பெரிதும் உதவியுள்ளது. தொடக்ககாலப் பறவையியல் இனங்களின் விவரிப்பு அவற்றின் பரம்பல் என்பன பற்றியே முக்கியமாகக் கவனத்தில் கொண்டிருந்தது. இன்றைய பறவையியலாளர்கள் குறிப்பான கேள்விகளுக்கு விடைகாண முயல்கின்றனர். அவர்கள், கோட்பாடுகளின் அடிப்படையிலான எடுகோள்களையும், எதிர்வுகூறல்களையும் சோதித்துப் பார்ப்பதற்குப் பறைவைகளை மாதிரிகளாகப் பயன்படுத்துகின்றனர்.
பெரும்பாலான தற்கால உயிரியல் கோட்பாடுகள், வகைப்பாட்டுக் குழுக்கள் பலவற்றுக்கும் பொருந்தக்கூடியனவாக அமைவதனால், தம்மைப் பறவையியலாளர் என்று தனியாக அடையாளம் காட்டிக்கொள்பவர்களின் தொகை குறைந்துவிட்டது. பறவையியலில் பலவகையான கருவிகளும், நுட்பங்களும் பயன்படுவதுடன், தொடர்ந்து அவற்றில் முன்னேற்றங்களும் ஏற்பட்டு வருகின்றன.
தொடக்ககால அறிவும் ஆய்வுகளும்
மனிதர்கள் மிகப் பழைய காலத்திலிருந்தே பறவைகளைக் கவனித்து வந்துள்ளனர். கற்காலத்தைச் சேர்ந்த ஓவியங்கள் பல அக்காலத்தில் பறவைகள் தொடர்பாக இருந்த ஆர்வத்தைக் காட்டுவனவாக உள்ளன. பறவைகள் ஒரு முக்கியமான உணவாகப் பயன்பட்டிருக்கக்கூடும். தொடக்கக் கற்காலக் குடியிருப்புகளின் அகழ்வாய்வுகளில், எண்பதுக்கு மேற்பட்ட பறவை இனங்களின் எலும்புகளை ஆய்வாளர்கள் கண்டுபிடித்து உள்ளனர்.
உலகின் பல பண்பாடுகளில் பறவைகள் தொடர்பான பல சொற்களைக் காணமுடிகின்றது. மரபுவழியான பறவைப் பெயர்கள் பெரும்பாலும் பறவைகளின் நடத்தை பற்றிய விவரமான அறிவை அடிப்படையாகக் கொண்டவை. இவற்றுட் பல பெயர்கள் ஒலிக்குறிப்புச் சொற்கள் ஆகவும் உள்ளன. நாட்டு மருத்துவத்திலும் பறவைகள் தொடர்பான அறிவு இருந்திருக்கக்கூடும். அத்துடன் இவற்றைப்பற்றிய அறிவு வாய்வழி அறிவாகப் பிந்திய தலைமுறைகளுக்குக் கடத்தப்பட்டது. காட்டுப் பறவைகளை வேட்டையாடுவதற்கும், அவற்றைப் பழக்கி வீடுகளில் வளர்ப்பதற்கும் அவற்றைப்பற்றிய அறிவு குறிப்பிடத்தக்க அளவில் தேவைப்பட்டிருக்கும். பறவைப் பண்ணைகளும், வல்லூறு வளர்ப்பும், உலகின் பல நாடுகளில் பழைய காலம் தொட்டே வழக்கத்தில் உள்ளன.
வியாசபுரம் ஊராட்சி
வியாசபுரம் ஊராட்சி (Vysapuram Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவாலங்காடு வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1694 ஆகும். இவர்களில் பெண்கள் 850 பேரும் ஆண்கள் 844 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பத்மஜா நாயுடு இமயமலை விலங்கியல் பூங்கா
பத்மஜா நாயுடு இமயமலை விலங்கியல் பூங்கா (Padmaja Naidu Himalayan Zoological Park) (டார்ஜிலிங் உயிரியல் பூங்கா என்றும் அழைக்கப்படுகிறது) 67.56 acre இந்திய மாநிலமான மேற்கு வங்காளத்தில் டார்ஜிலிங் நகரில் உள்ள விலங்கியல் பூங்கா ஆகும்
செம்மொழி (இதழ்)
செம்மொழிச் செய்தி மடல் என்பது சென்னையிலுள்ள செம்மொழித் தமிழாய்வு மத்திய நிறுவனம் மூலம் வெளியிடப்பட்டு வரும் இதழாகும்.இந்த இதழின் முதன்மை ஆசிரியராக பேராசிரியர் ச. மோகன் என்பவரும், ஆசிரியராக பேராசிரியர் க.இராமசாமி என்பவரும், இணையாசிரியர்களாக பேராசிரியர் இ. சுந்தரமூர்த்தி, முனைவர் இரெ.குமரன், முனைவர் ந. அரணமுறுவல் போன்றோர் இருந்து வருகின்றனர்.
பத்மஜா நாயுடு இமயமலை விலங்கியல் பூங்கா
வரலாறு
இடது|thumb| டார்ஜிலிங்கில் உள்ள பத்மஜா நாயுடு இமயமலை விலங்கியல் பூங்கா விலங்கியல் பூங்கா ஒன்று மேற்கு வங்காளம் கல்வித் துறையின் கீழ் டார்ஜிலிங் அருகில் பிர்ச் ஹில் பகுதியில் 14 ஆகஸ்ட் 1958 அன்று நிறுவப்பட்டது. இந்த விலங்கியல் பூங்கா இப்பகுதியில் உள்ள விலங்குகள் குறித்து ஆய்வு கொள்ளவும் அவற்றைப் பாதுகாக்கவும் நோக்கமாகக் கொண்டு நிறுவப்பட்டது. இதன் முதல் நிறுவன இயக்குநர் திலீப் குமார் டே ஆவார்.இவர் இந்திய வனப் பணித் துறையினை சார்ந்தவர். இவர் இப்பணிக்காக, முக்கியமாக இமயமலை தாவரங்கள் மற்றும் விலங்கினங்களில் சிறப்பு வாய்ந்த உயரமான விலங்கியல் பூங்காவை நிறுவுவதற்காக அயற்பணியில் அனுப்பப்பட்டார். 1960ஆம் ஆண்டில் சோவியத் பிரதமர் நிக்கித்தா குருசேவ் இந்திய அரசுக்கு வழங்கிய ஒரு இணை சைபீரியப் புலிகள் (உசுரி) இந்த பூங்காவின் மதிப்புமிக்க உயிரிகளாகும். பல ஆண்டுகளாகப் பிரபல உலக சுற்றுச்சூழல் பாதுகாவலர்கள் இப்பூங்காவினால் ஈர்க்கப்பட்டுப் பார்வையிட்டனர். மிருகக்காட்சிசாலையில் இப்போது பனிச்சிறுத்தை, சிவப்பு பாண்டா, மலை ஆடு, சைபீரியப் புலி மற்றும் பல அருகிய பறவைகள் உள்ளன. இருப்பினும், மலைப்பாங்கான பகுதியில் வெப்பநிலை அதிகரித்து வருவதால் இமயமலை விலங்குகள் அச்சுறுத்தலை எதிர்கொள்ளக்கூடும் என்ற கவலை உள்ளது.
செம்மொழி (இதழ்)
பகுப்பு:தமிழ்நாட்டுத் தமிழ் இதழ்கள் பகுப்பு:தமிழியல் தமிழ் இதழ்கள்‎
பத்மஜா நாயுடு இமயமலை விலங்கியல் பூங்கா
வரலாறு
1972 சனவரியில், பூங்கா ஒரு பதிவு செய்யப்பட்ட சமூகமாக மாறியது. பராமரிப்பு செலவுகளை மத்திய மற்றும் மாநில அரசுகள் பகிர்ந்து கொள்ளும் என்ற ஒப்பந்தத்துடன். மே 1993இல், இந்த பூங்கா மேற்கு வங்க வனத்துறைக்கு மாற்றப்பட்டது. 1975ஆம் ஆண்டில் இந்தியாவின் பிரதமர் இந்திரா காந்தி இப்பூங்காவிற்கு வருகை தந்து பத்மஜா நாயுடு நினைவாக இப்பூங்காவினை அர்ப்பணித்தபோது இந்த பூங்காவின் பெயர் மாற்றப்பட்டது.
பாதுகாப்பு
இடது|thumb| மிருகக்காட்சிசாலையில் சிவப்பு பாண்டா இந்த மிருகக்காட்சிசாலையில் பனிச்சிறுத்தை மற்றும் சிவப்பு பாண்டா இனப்பெருக்கம் மையம் ஒன்று உள்ளது. 1983ஆம் ஆண்டில் சூரிக்கு, அமெரிக்கா மற்றும் லடாக் ஆகிய இடங்களிலிருந்து மிருகக்காட்சிசாலைக்கு கொண்டு வரப்பட்ட சிறுத்தைகளுடன் பனிச்சிறுத்தைகளின் வரையறுக்கப்பட்ட இடத்தில் பனிச்சிறுத்தை இனப்பெருக்கம் தொடங்கப்பட்டது. சிவப்பு பாண்டா திட்டம் 1994இல் கொலோன் மிருகக்காட்சி சாலை, மாட்ரிட் உயிரியல் பூங்கா, பெல்ஜியம் மற்றும் ரோட்டர்டாம் மிருகக்காட்சிசாலையைச் சேர்ந்த பாண்டாக்களுடன் தொடங்கப்பட்டது. இந்த உயிரினங்களுக்கு மேலதிகமாக, மிருகக்காட்சிசாலையில் இமயமலை வரையாடு, நீல ஆடுகள், இமயமலை மோனல், சாம்பல் மயில் ஃபெசண்ட், இமயமலை சாலமண்டர், ரத்த ஃபெசண்ட் மற்றும் சத்யர் ட்ராகோபன் இனப்பெருக்கம் செய்யப்படுகிறது. சிவப்பு பாண்டா, இமயமலை சாலமண்டர், திபெத்திய ஓநாய் மற்றும் பனிச் சிறுத்தை ஆகியவற்றின் பாதுகாப்பு இனப்பெருக்கம் திட்டங்களுக்காக இந்த மிருகக்காட்சி சாலை மிகவும் பிரபலமானது.
வெளி இணைப்புகள்
பகுப்பு:விலங்குகள் காப்பகங்கள்
ஓஹானா சிவானந்த்
ஓஹானா சிவானந்த் (Ohanna Shivanand) ஷில்பா ஆனந்த என்ற பெயருடன் பிறந்த இவர் ஒரு ஒரு இந்திய வடிவழகியும், தொலைக்காட்சி, திரைப்படம் ஆகியவற்றின் தோன்றும் நடிகையுமாவார். "தில் மில் காயே" என்றத் தொலைக்காட்சித் தொடரில் இவரது இரு வேறுபட்ட பாத்திரங்களான "டாக்டர்ரித்திமா குப்தா" மற்றும் "டாக்டர் ஷில்பா மல்ஹோத்ரா" என்ற பெயரில் நடித்தற்காக நன்கு அறியப்பட்டார். அவர் திரைப்படம் மற்றும் இசை வெளியீடுகளில் நடித்தார்
இளமை வாழ்க்கை
தென்னாப்பிரிக்காவில் 1982 ஆம் ஆண்டு திசம்பர் மாதம் 10 ஆம் தேதி இவர் பிறந்தார். இவரது பெற்றோருடன் இந்தியா வந்தார். 2015ஆம் ஆண்டில் இவர் தனது பெயரை "ஓஹானா சிவானந்த்" என மாற்க் கொண்டார்.. கன்னட நடிகையான சாக்‌ஷி சிவானந்த், இவரது இளைய சகோதரியாவார். 2000 முதல் 2003 வரை சண்டிகர், பஞ்சாப் பல்கலைக்கழகத்தில், பயன்பாட்டு மென்பொருளில் முதுகலைப் பட்டம் (எம்.சி.ஏ) பெற்றார். ஐந்து வருடங்களுக்கு ஜாவா, ஜே2இஇ, மின்-கற்றல் பயன்பாட்டு அபிவிருத்தியாளராக பணியாற்றினார்.
விளம்பர நடிகையாக
இவர், தனது தொழில் வாழ்க்கையை ஒரு விளம்பர நடிகையாக ஆரம்பித்தார். "கோகோ-கோலா" விளம்பரத்தை ஆமிர் கானுடன், "லக்ஸ் சோப்" விளம்பரத்தை ஐஸ்வர்யா ராயுடன், "டாபர் புடின் ஹரா" மற்றும் "நெரோலாக் பெயிண்ட்" விளம்பரத்தை அமிதாப் பச்சன் ஆகியோருடன் 40க்கும் மேற்பட்ட விளம்பரங்களை இவர் செய்துள்ளார். பல்வேறு வகை தயாரிப்புகளுக்கு விளம்பர நடிகையாகவும் இவர் பணிபுரிந்து வருகிறார்.
திரை வாழ்க்கை
இவர், தென்னிந்திய திரைப்படமான "பெசவாடா போலிஸ் ஸ்டேஷன்" (2002) என்றப் படத்தின் மூலம் திரையுலகில் அறிமுகமானார். இரவி சங்கரின் படமான "இக்ரார் பை சான்ஸ்" (2006) படத்தில் "ராஷ்மி மெஹ்ரா" என்ற பாத்திரத்தில் பாலிவுட் படங்களில் அறிமுகமானார்.
தொலைக்காட்சி
இவர், ஒரு தொலைக்காட்சி நடிகையும் ஆவார். "ஸ்டார் ஒன்" தொலைக்காட்சியில் ஒளிப்பரப்பான மருத்துவ நிகழ்ச்சியான "தில் மில் கயே" என்ற ஒரு நிகழ்ச்சியில் "டாக்டர் ரித்திமா குப்தா" என்ற வேடத்தில் தோன்றினார். மே 2008 இல் இவர் நிகழ்ச்சியை விட்டு வெளியேறி, மீண்டும் 2010இல் திரும்பினார், அதே நிகழ்ச்சியின் இரண்டாம் பருவத்தில் "டாக்டர் ஷில்பா மல்ஹோத்ரா" என்ற ஒரு பாத்திரத்தில் நடித்தார். 2012 பிக் தொலைக்காட்சியில் "மஹிசாகர்"'' என்ற ஒரு "மேஜிக்" நிகழ்ச்சியில் இவர் தொன்றினார்.
இசை வெளியீடுகள்
2007ஆம் ஆண்டில் கோல் கோல் அக் (2002) மற்றும் குச் டெர் தக் (2007) ஆகிய இசை நிகழ்ச்சிகளில் தோன்றினார். மேலும் பராஸ் அரோரா மற்றும் ஜுபெர் ஆகியோருடன் கச்சிச்சியன் (2014) என்ற நிகழ்ச்சியிலும், சகேல் ஓஸ்வாலுடனும், குவாஷேய்ன் (2014) என்ற நிகழ்ச்சியிலும், தர்சீம் ஜாசருடனும் ஓவர் அண்டர் (2016) என்பதிலும் தோன்றியுள்ளார்.
வெளிப் புற இணைப்புகள்
பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:இந்திய தொலைக்காட்சி நடிகைகள் பகுப்பு:1982 பிறப்புகள்
புனித ஆண்ட்ரூசு பல்கலைக்கழகம்
வெளியிணைப்புகள்
பகுப்பு:இசுக்காட்லாந்து பல்கலைக்கழகங்கள் பகுப்பு:ஐக்கிய இராச்சியத்திலுள்ள பல்கலைக்கழகங்கள்
மார்கோட் ரொப்பி
மார்கோட் எலிசு ரொப்பி (Margot Elise Robbie) (பிறப்பு: 2 சூலை 1990) என்பவர் ஆத்திரேலிய நாட்டு நடிகை மற்றும் திரைப்படத் தயாரிப்பாளர் ஆவார். இவர் இரண்டு அகாதமி விருதுகள், மூன்று கோல்டன் குளோப் விருதுகள் மற்றும் ஐந்து பிரித்தானிய அகாடமி திரைப்பட விருதுகளுக்கான பரிந்துரைகள் உட்பட பல பாராட்டுக்களைப் பெற்றுள்ளார். இவரை 2017 ஆம் ஆண்டில் டைம் என்ற இதழ் உலகின் மிகவும் செல்வாக்கு மிக்க 100 நபர்களில் ஒருவராக பட்டியலிட்டுள்ளது. மேலும் 2019 ஆம் ஆண்டில் போர்ப்ஸ் பத்திரிக்கை உலகின் அதிக சம்பளம் வாங்கும் நடிகைகளில் ஒருவராகத் தரப்படுத்தப்பட்டார்.
இவர் திரைப்பட தயாரிப்பாளர் டாம் அக்கர்லி என்பவரை 2016 ஆம் ஆண்டில் திருமணம் செய்துகொண்டார். இவர்கள் லக்கிசாப் என்டர்டெயின்மென்ட்டு என்ற தயாரிப்பு நிறுவனதில் இணை நிறுவனர்களாக உள்ளனர். இதன் கீழ் அவர்கள் ப்ராமிசிங் யங் வுமன் (2020), அத்துடன் தொலைக்காட்சித் தொடரான டால்பேஸ் (2019–2022) மற்றும் குறும் தொடரான மெயிட் (2021) உள்ளிட்ட பல படங்களைத் தயாரித்துள்ளனர்.
வெளி இணைப்புகள்
பகுப்பு:1990 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியத் திரைப்பட நடிகைகள் பகுப்பு:ஆஸ்திரேலிய தொலைக்காட்சி நடிகைகள் பகுப்பு:ஆஸ்திரேலியத் திரைப்பட தயாரிப்பாளர்கள் பகுப்பு:மீநாயகன் திரைப்பட நடிகர்கள்
குகன்
குகன் இந்து இதிகாசங்களில் ஒன்றான இராமாயணத்தில் இடம்பெறும் ஒரு பாத்திரம். கங்கை ஆற்றின் கரையில் இருந்த சிருங்கிபேரபுரம் என்ற பகுதியின்  நிசாதார்களின்  மன்னர் ஆவார்.
வரலாறு
இராமன், சீதை மற்றும் இலக்குமணனுடன் 14 ஆண்டு வனவாசத்தை கழிக்கும் பொருட்டு, அயோத்தி நகரத்தை விட்டு வெளியேறி, கங்கை ஆற்றை கடப்பதற்கு முன்னர் மாலையில்  குகனின் சிருங்கிபுரம் எனும் ஊரில் தங்கினர். அன்று இரவு இராமர் முதலானவர்களுக்கு உண்பதற்கு குகன் தேனும், மீனும் வழங்கி உபசரித்தார். மறுநாள் காலையில் கங்கை ஆற்றை கடக்க, குகன் தனது படகில் சீதை மற்றும்  இராம-இலக்குமணர்களை அமர வைத்து,  கங்கை ஆற்றின் மறு கரை வரை படகோட்டிச் சென்றார். பின்னர் இராமர் கேட்டுக் கொண்டதற்கு இணங்க, குகன் சித்திரகூடம் செல்லும் வழி கூறினார். இதனால் இராமருக்கு  குகன் உற்ற தோழன் ஆனார்.
வனவாசம் சென்ற இராமரை காண்பதற்கு கங்கை ஆற்றின் கரைக்கு வந்த பரதன் முதலானவர்களுக்கும் கங்கை ஆற்றைக் கடக்க, குகன் படகுகளையும், படகோட்டிகளையும் தந்து உதவினார்.
வெளி இணைப்புகள்
பகுப்பு:இராமாயணக் கதைமாந்தர்கள்
ரொபர்ட் டெய்லர்
ரொபர்ட் டெய்லர் (Robert Taylor) ஒரு ஆஸ்திரேலிய நாட்டு நடிகர் மற்றும் குரல் நடிகர் ஆவார். இவர் தி மேட்ரிக்ஸ், போக்கஸ் போன்ற பல திரைப்படங்களிலும் மற்றும் பல தொலைக்காட்சி தொடர்களிலும் நடித்துள்ளார்.
வெளி இணைப்புகள்
பகுப்பு:1963 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியத் திரைப்பட நடிகர்கள் பகுப்பு:ஆஸ்திரேலிய தொலைக்காட்சி நடிகர்கள் பகுப்பு:[[பகுப்பு:ஆங்கிலத் திரைப்பட நடிகர்கள்]]
செட்டிப்பள்ளி
செட்டிப்பள்ளி ( Settipalli) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட  ஒரு வருவாய் கிராமம் ஆகும்.
மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  401 குடும்பங்கள் உள்ளன. கிராமத்தின் மொத்த மக்கள் தொகையானது 1696 ஆகும். இதில் ஆண்கள் எண்ணிக்கை 879, பெண்களின் எண்ணிக்கை  817 என உள்ளது. மக்களின் கல்வியறிவு விகிதமானது 65.01 % என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
ஒண்டர்லா
ஒண்டர்லா (Wonderla) என்பது இந்தியாவின் மிகப்பெரிய கேளிக்கைப் பூங்காக்களில் ஒன்றாகும். இது கர்நாடகத்தின்  பெங்களூரிலிருந்து 28 km தொலைவில் உள்ள பிடதி அருகே தலைமையிடத்தைக் கொண்ட  ஒண்டர்லா ஹாலிடேஸ் லிமிடெட் நிறுவனத்திற்கு சொந்தமாக உள்ளது. ஒண்டர்லா ஹாலிடேஸ் தற்போது கொச்சி, பெங்களூர், ஐதராபாத்தில் 3 பொழுதுபோக்கு பூங்காக்களையும், பெங்களூரில் ஒரு ரிசார்ட்டையும் நடத்தி வருகிறது. இதை வி-கார்ட் இண்டஸ்ட்ரீசின் துணை நிறுவனமாக கோச்சுசெப் சிட்டிலபிள்ளை மற்றும் அவரது மகன் அருண் சிட்டிலபிள்ளை ஆகியோர் மேம்படுத்துகின்றனர். ஒண்டல்லாவின் முதல் பொழுதுபோக்கு பூங்கா, ஒண்டர்லா கொச்சி 2000 இல் அமைக்கப்பட்டது. மூன்றாவது பொழுதுபோக்கு பூங்காவான ஒண்டர்லா ஹைதராபாத் 2016 ஏப்ரலில் தொடங்கப்பட்டது. ஓண்டர்லா ஹாலிடேஸ் தற்போது அதன் 4 வது பொழுதுபோக்கு பூங்காவை சென்னையில் திறக்க திட்டமிட்டுள்ளது. ஒண்டர்லா கேளிக்கை பூங்காக்கள் அனைத்து வயதினரும் விரும்பும் பலவிதமான சவாரிகளை கொண்டுள்ளது. அவற்றின் சில சவாரிகள் ரீகோயில், மேவரிக், ஒய்-ஸ்க்ரீம், மிஷன் இன்டர்ஸ்டெல்லர் போன்றவை ஆகும்.
வரலாறு
2000 ஆம் ஆண்டில், கோச்சுசெப்  சிட்டிலபிள்ளை கேரளத்தின் கொச்சியில் வீகா லேண்ட் என்ற பெயரில் முதன்மையாக நீர் விளையாட்டுகளை மையமாகக் கொண்டு கேளிக்கைப் பூங்காவைத் தொடங்கினார். வீகாலேண்டின் கட்டுமானங்கள், மேம்பாடு போன்றவற்றில் 75 கோடி ரூபாய் முதலீடு செய்யப்பட்டது. 2005 ஆம் ஆண்டில் வீகாலேண்ட் திட்டத்தின் மிகப்பெரிய வெற்றியின் காரணமாக, கோச்சஸ்வரூப் சிட்டிலப்பிலி பெங்களூரில் 105 கோடி ரூபாய் செலவில் பெரிய அளவில் மற்றொரு பொழுதுபோக்கு பூங்காவை உருவாக்க முடிவு செய்து அதற்கு ஓண்டர்லா என்று பெயரிட்டார். இது 82 acre ) பரப்பளவில் பரவியுள்ளது. ஒண்டர்லாவை ஒரு பிராண்டாக நிறுவுவதற்காக, வீகாலாண்ட் 2011 இல் ஒண்டர்லா கொச்சி என மறுபெயரிடப்பட்டது.  மூன்றாவது பொழுதுபோக்கு பூங்கா, ஒண்டர்லா ஐதராபாத்  2016 ஏப்ரலில் தொடங்கப்பட்டது.
கொச்சி
கொச்சியில் வீகா லேண்ட் கேளிகைப் பூங்கா 2000 ஆம் ஆண்டில் தொடங்கப்பட்டு, 2011 இல் ஒண்டர்லா என்று பெயர் மாற்றபட்டது. இந்த பூங்கா நகர மையதில் இருந்து 12 கிலோமீட்டர் (7.5 மைல்) தொலைவில் பள்ளிக்கரையில் ஒரு மலை உச்சியில் அமைந்துள்ளது. இந்த பூங்கா 2000 ஆம் ஆண்டில் அமைக்கப்பட்டது. இதை கட்டிடக் கலைஞர் ஜோசப் ஜான் வடிவமைத்தார்.
பெங்களூர்
இந்த பூங்காவில் 55 நில, நீர் சவாரிகள், ஒரு இசை நீரூற்று, சீரொளி நிகழ்ச்சிகள் மற்றும் ஒரு தோற்ற மெய்ம்மை நிகழ்ச்சி உள்ளிட்ட பல்வேறு வகையான பகுதிகள் உள்ளன. ஒண்டர்லா பெங்களூரில் ஒரு நடன தளம் உள்ளது, இதில் மின்னணு முறையில் கட்டுப்படுத்தப்பட்ட மழை பொழிவு கொண்டதாக உள்ளது. குழந்தைகளை ஈர்க்கக்கூடியதாக பிரத்யேகமாக வடிவமைக்கப்பட்ட சவாரிகள் ஒண்டர்லாவில் உள்ளன. இந்த குழந்தைகளுக்கான சவாரிகளானது மென்மையானவையாகவும், அசாதாரணமானவைகளாகவும் உள்ளன. இங்கு குளிர்காலத்தில் இதன் அனைத்து குளங்களிலும் சூரிய ஆற்றலில் வெப்பமான நீரைப் பயன்படுத்துகிறது. இங்கு 1,000 பேர் கொள்ளவு கொண்டதாக மாநாட்டு அரங்கைக் கொண்டுள்ளது. மேலும் மொத்தம் 1,150 பேர் அமரக்கூடிய ஐந்து உணவகங்களைக் கொண்டுள்ளது. இது 2,350 க்கும் மேற்பட்ட பாதுகாப்புப் பெட்டகங்கள் மற்றும் ஓய்வறைகள் போன்றவற்றைக் கொண்டுள்ளது. 2014 ஆம் ஆண்டு டிரிப் அட்வென்சர் இணையதள நிறுவனமானது  ஒண்டர்லா பெங்களூருக்கு இந்தியாவில் முதலாவது  இடத்தையும், ஆசியாவில் ஏழாவது இடத்தையும் அளித்தது. இது இந்தியாவின் எந்த பொழுதுபோக்கு பூங்காவைவிட மிக உயர்ந்ததாகும்.
ஒண்டர்லா ஹாலிடேஸ் தனது முதல் சொகுசுக் குடிலை திறந்தது, இது 84 அறைகள் கொண்ட விடுதி வளாகமாக 100,000 சதுர அடியில் பரவியுள்ளது. இது 2012 ஆண்டு முதல் செயல்பட்டுவருகிறது. குடில் வளாகத்தின் அம்சங்களின் ஒரு பகுதியாக குழந்தைகளுக்கான பிரத்தியேக விளையாட்டு பகுதி, பிற பொழுதுபோக்கு மற்றும் மாநாட்டு வசதிகள் கொண்டதாக உள்ளது. பெங்களூர் ஒண்டர்லாவை ஒட்டி இந்த விடுதி அமைந்துள்ளது.
ஐதராபாத்
ஐதராபாத் ஒண்டர்லா 50 ஏக்கர் நிலப்பரப்பில் 28 நில அடிப்படையிலான சவாரிகளையும், 18 நீர் சார்ந்த விளையாட்டுகளையும் வழங்குகிறது. ஒண்டர்லா கேளிக்கை பூங்கா ஹைதராபாத் நகரத்திலிருந்து 28 கி.மீ. தொலைவில் அமைந்துள்ளது.
விரிவாக்க திட்டங்கள்
ஒண்டர்லா ஹாலிடேஸ் ஒவ்வொரு நான்கு ஆண்டுகளுக்கு புதியதாக ஒரு பூங்காவைத் திறக்க திட்டமிட்டுள்ளது. அடுத்ததாக சென்னை, புனே, மும்பை அகமதாபாத் ஆகிய நகரங்களில் திறக்க திட்டமிட்டுள்ளது. ஒண்டர்லா ஹாலிடேஸ் தற்போது சென்னையில் அதன் 4 வது பொழுதுபோக்கு பூங்காவுக்கான வேலையை செய்துவருகிது. இந்த பூங்கா 2018 இறுதிக்குள் திறக்கப்படும் என்று எதிர்பார்க்கப்படுகிறது. சென்னையில் உருவாக்கபட்டுவரும் பொழுதுபோக்கு பூங்காவானது inr 3000000000  செலவில், 55 acre  பரப்பளவிலான     நிலப்பரப்பபைக் கொண்டதாக உள்ளது. ஆந்திராவில் 50 acre பரப்பளவில் ஒரு பொழுதுபோக்கு பூங்கா அமைக்கப்படும் என்றும் வொண்டர்லா அறிவித்தது. இது குண்டூர் மற்றும் விசயவாடாவுக்கு இடையே inr 2500000000 செலவில்  அமைக்கபடவுள்ளது.
மடத்திக்காடு ஊராட்சி
மடத்திக்காடு ஊராட்சி (Madathikkadu Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பேராவூரணி வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1601 ஆகும். இவர்களில் பெண்கள் 773 பேரும் ஆண்கள் 828 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாவை பொறியியல் கல்லூரி (2)
கல்வி
இந்தக் கல்லூரியில் 65% மாணவர்கள் அண்ணா பல்கலைக்கழக ஒற்றை சாளர ஆலோசனை மூலம் சேர்க்கப்படுகின்றனர். மீதமுள்ளவர்கள் நுழைவுத் தேர்வுகள் (PEEE) மூலம் சேர்க்கப்படுகின்றனர். <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (August 2011)">மேற்கோள் தேவை  ]
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள் பகுப்பு:நாமக்கல் மாவட்ட பல்கலைக்கழகங்களும் கல்லூரிகளும்
அந்தமான் தமிழர்கள்
thumb|அந்தமான் நிக்கோபார் தீவுகளின் வரைபடம் அந்தமான் தமிழர்கள் (Andaman Tamils) என்போர், அந்தமான் மற்றும் நிகோபார் தீவுகளில் தமிழ் பேசும் மக்கள் ஆவாா்கள். இவா்கள் பொதுவாக மதராசி (மதறாஸ், தமிழ் நாட்டின் முன்னாள் பெயர்) என அழைக்கப்படுகிறார்கள்.
இத்தமிழர்களில் மூன்று பிாிவினா்  உள்ளனா். முதல் பிாிவினா்  தமிழ்நாட்டிலிருந்து வாழ்வாதாரத்தைத் தேடி குடியேறியவர்கள். இவா்கள் அனைத்து தீவுகளிலும் மனிதர்கள் குடியேறிய பகுதியில்  காணப்படுகின்றனர். இரண்டாவது பிாிவினா், அன்றைய பர்மாவில் இராணுவ ஆட்சிக்கு பின்னர் மியன்மாரில் இருந்து இங்குவந்து குடியேறிய  தமிழ் பேசும் மக்களாவர். மூன்றாவது பிாிவினா், இலங்கையில் வாழ்ந்த தமிழ் பேசும் மக்கள் அந்த நாட்டின் இனவாத மோதல்களுக்குப் பின்னர் அங்கிருந்து புலம்பெயர்ந்து, அந்தமான் வந்து குடியேறியவர்கள். முதலாவது பிாிவின் மக்கள்தொகை மிகப்பெரியது. மேலும் இடப்பெயா்வு தொடர்வதால், இப்பிரிவின் மக்கள் தொகையும் அதிகரிக்கிறது. இப்பிரிவினர் தமிழ் மொழியில் பேசுகிறார்கள், எழுத்துக்களில் தமிழ் குறியீட்டைப் பயன்படுத்துகிறார்கள். தமிழா்களைத் தவிர மற்றவா்களிடம் ஒருவிதமான இந்தி மொழியில் பேசுகின்றனர். இம் மொழி ’அந்தமான் இந்தி’ என்று அழைக்கப்படுகிறது. கல்வி பயின்ற தமிழர்கள் ஆங்கிலத்திலும் பேசுகின்றனர். அவர்களில் பெரும்பாலோர் "உள்ளூர்" வாசிகள். அந்தமான் நிகோபார் தீவுகளில் சுமார் 100,000 தமிழர்கள் உள்ளனர்.
சோழப் பேரரசு
800 முதல் 1200 வரை, சோழ வம்சம் ஒரு பேரரசை உருவாக்கியது, இது தென்கிழக்கு இந்திய தீபகற்பற்பத்திலிருந்து மலேசியா  வரை பரந்து விாிந்து இருந்தது. முதலாம் ராஜேந்திர சோழன் (கிபி 1014 - 1042 ) அந்தமான் மற்றும் நிக்கோபார் தீவுகளைக் கைப்பற்றி, அங்கு ஸ்ரீ விசய சாம்ராஜ்யத்திற்கு (இந்தோனேசியாவில் சுமத்ரா தீவில் அமைந்த இந்து-மலாய் பேரரசு) எதிரான ஒரு கடற்படைப் பயணத்தைத் தொடங்குவதற்கு ஒரு உத்தியாக கடற்படைத் தளத்தை அமைத்தார்.
வெளி இணைப்புகள்
பகுப்பு:அந்தமான் நிக்கோபார் தீவுகள் பகுப்பு:இந்தியத் தமிழர்
ஹெல்லியோபோலிஸ் (பண்டைய எகிப்து)
ஹெல்லியோபோலிஸ் (Heliopolis)  பண்டைய எகிப்தின் வட எகிப்தில் பாயும் நைல் நதி வடிநிலத்தில் அமைந்த பண்டைய நகரம் ஆகும். இதனை சூரியனின் நகரம் என்பர். இந்நகரம் பண்டைய எகிப்திய சமயத்தின் மையமாக விளங்கியது. இப்பண்டைய நகரம் தற்போது கெய்ரோ நகரத்திற்கு வடகிழக்கில் ஆயின் சாம் பகுதியில் உள்ளது.
பழைய எகிப்திய இராச்சியம் (கிமு 2686 – கிமு 2181)  மற்றும் மத்தியகால எகிப்திய இராச்சிய (கிமு 2055 – கிமு 1650) ஆட்சிகளில் இந்நகரம் பெரும் புகழுடன் விளங்கியது. தற்போது இந்நகரத்தின் பண்டைய எகிப்தியக் கோயில்கள், கட்டிட அமைப்புகள் பெரிதும் சிதிலமடைந்துள்ளது. பண்டைய எகிப்தின் வரலாற்று ஆவணங்கள், இந்நகரத்தில் தொல்லியல் அகழ்வாய்வுகள் மூலம் கிடைக்கப்பெற்றுள்ளது.
இந்நகரத்தில் 12-வம்சத்தின் பார்வோன் முதலாம் செனுஸ்ரெத் எகிப்திய சூரியக் கடவுள் இராவினை போற்றும் வகையில் நிறுவிய 120 டன் எடையும், 21 மீட்டர் உயரம் கொண்ட சிவப்பு கருங்கல் கல்தூபி கண்டெடுக்கப்பட்டுள்ள்து. பழைய எகிப்திய இராச்சியத்தின் பிரமிடுகள் குறித்த ஆவணங்களில், இந்நகரம் சூரியக் கடவுள் இராவின் வீடு என குறித்துள்ளது.
செய்திகளில்
இந்தியப் பிரதமர் நரேந்திர மோதி எகிப்து சென்ற போது 25 சூன் 2023 அன்று இரண்டாம் உலக போரின் போது வீர மரணம் அடைந்த 3,799 இந்திய படைவீரர்கள் நினைவாக இந்நகரத்தில் அமைக்கப்பட்டுள்ள நினைவுச் சின்னத்தைப் பிரதமர் மோடி பார்வையிட்டு மரியாதை செலுத்தினார்.
வெளி இணைப்புகள்
பகுப்பு:எகிப்திய நகரங்கள் பகுப்பு:பண்டைய நகரங்கள் * பகுப்பு:கல்வெட்டியல் பகுப்பு:பண்டைய வரலாறு பகுப்பு:எகிப்தில் உள்ள தொல்லியல் களங்கள்
கோரமங்கலம் ஊராட்சி
கோரமங்கலம் ஊராட்சி (Koramangalam Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருத்தணி வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிளாங்க் நேரம்
இயற்பியலில் பிளாங்க் நேரம் (Planck time) என்பது பிளாங்க் அலகுகளில் காலத்தின் அலகு ஆகும். ஒரு பிளாங்க் நேரம் என்பது வெற்றிடத்தில் ஒளி ஒரு பிளாங்க் தொலைவு கடக்க ஆகும் நேரம் ஆகும். இது tP என்று குறிக்கப்படுகிறது. அறிவியலாளர் மாக்ஸ் பிளாங்க் இதனை முதலில் முன்மொழிந்தார்.
இதன் கணிதவியல் வரையறை:
tP - பிளாங்க் நேரம்
- குறைக்கப்பட்ட பிளாங்க் மாறிலி
G - ஈர்ப்பு மாறிலி
c - வெற்றிடத்தில் ஒளியின் திசைவேகம்
s - SI அலகு முறையில் காலத்தின் அலகு (நொடி)
மேற்கோள்கள்
பகுப்பு:இயற்பியல்
பூ. சா .கோ . கிருஷ்ணம்மாள் மகளிர் கலை அறிவியல் கல்லூரி
பூ.சா.கோ கிருஷ்ணம்மாள் மகளிர் கலை அறிவியல் கல்லூரி (P.S.G.R KRISHNAMMAL COLLEGE OF ARTS AND SCIENCE FOR WOMEN) கோவை விமான நிலையத்திற்கு அருகில் அமைந்துள்ளது. ஸ்ரீ. ஜி.ஆர்.ஜி அறக்கட்டளையின் நிறுவனர் ஜி. ஆர். கோவிந்தராஜுலு, அவரது பெற்றோரின் அடிச்சுவட்டைப் பின்பற்றி, 1956 ஆம் ஆண்டில் கோவையில் உள்ள பீலமேடு என்ற இடத்தில் பெண்கள் உயர்நிலையை அடைய இக்கல்லூரி தொடங்கப்பட்டது.
அறிமுகம்
பாரதியார் பல்கலைக்கழகத்துடன் இணைந்த இந்த கல்லூரி 55 ஆண்டுகளில், ஒரு முதல் தர ஆராய்ச்சி நிறுவனமாக வளர்ந்துள்ளது. இந்த நிறுவனம் 2016 ஆம் ஆண்டில் யுஜிசி (UGC)யால் “சிறந்த கல்லூரி” என்று அறிவிக்கப்பட்டது. மற்றும் நாட்டின் அனைத்து கல்லூரிகளிலும் 22 வது இடத்தையும் பிடித்தது.
படிப்புகள்
கல்லூரி உதவித் திட்டத்தின் கீழ், 10 இளங்கலை, மற்றும் 2 முதுகலை வழங்கப்பட்டு வருகின்றன.. யுஜிசி (UGC )நிதியுதவி படிப்புகள்: 20 இளநிலை, 9 முதுநிலை மற்றும் 1 முதுகலை டிப்ளோமா, எம்.பில் மற்றும் பி.எச்.டி. 13 பிரிவுகளில் திட்டங்கள் வழங்கப்பட்டு வருகின்றன.. மொத்த சுமார் 8000 மாணவியர்கள் பயில்கின்றன.
பகுப்பு:பாரதியார் பல்கலைக்கழக இணைவுக்கல்லூரிகள் பகுப்பு:கோயம்புத்தூர் மாவட்டக் கலை மற்றும் அறிவியல் கல்லூரிகள் பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
கெவு சமவெளி
கெவு சமவெள, (Kewu Plain); மத்திய ஜாவாவில் அமைந்துள்ள சமவெளியாகும். மேலும் பிரம்பானன் சமவெளி அல்லது ஓபக் நதி பள்ளத்தாக்கு, எனவும் அழைக்கப்படும் இச்சமவெளி. இது வடக்கில் மெராபி-மெர்பாபு வளாகம், பண்டுல் தாழ்நிலங்கள் மற்றும் தெற்கில் காஸ்ட் சுண்ணாம்பு வீச்சு, கிழக்கில் பெங்கவன் சோலோ நதி பள்ளத்தாக்கு மற்றும் புரோகோ நதி ஆகியவற்றுக்கு இடையே அமைந்துள்ள ஒரு வளமான எரிமலை சமவெளி ஆகும். இதன் மேற்கில் புரோகோ நதி, வடமேற்கில் கேது சமவெளி உள்ளது. இச் சமவெளி, யோககர்த்தா சிறப்பு மண்டலம், ஸ்லெமன் ரீஜென்சி, கிளைடன் ரீஜென்சி மற்றும் சுராகார்த்தா நகரத்திற்குள் ( மத்திய ஜாவா) அமைந்துள்ளது.
வரலாறு
வரலாற்று ரீதியாக இப்பகுதி மாதரம் என அடையாளம் காணப்பட்டது. இந்த பகுதி 8 முதல் 10 ஆம் நூற்றாண்டுகளில் மேதாங் இராச்சியம், பின்னர் 16 ஆம் நூற்றாண்டில் மாதரம் சுல்தானேட் ஆகிய இரண்டின் மையமாக இருந்தது. மத்திய ஜாவானிய வரலாறு மற்றும் கலாச்சாரத்தில் ஒரு மில்லினியத்திற்கும் மேலாக இது ஒரு முக்கியமான இடமாக இருந்து வருகிறது, ஏனெனில் இது வரலாற்று முக்கியத்துவம் வாய்ந்த பல பழங்கால தொல்பொருள் எச்சங்களை கொண்டுள்ளது. ஒவ்வொரு கோவில் கட்டமைப்பும் தனித்தனியாக கணக்கிடப்பட்டால், 9 ஆம் நூற்றாண்டின் மத்திய ஜாவா காலம் சிவன் ( டயங் ) பீடபூமி, கேது சமவெளி முதல் கேவு சமவெளி வரை சிதறடிக்கப்பட்ட ஆயிரக்கணக்கான கோயில்களை உருவாக்கியதாகக் கூறலாம்.
இந்து மற்றும் பௌத்த கோயில்கள்
பிரம்பானான் லாரா ஜொங்ராங் வளாகத்தைத் தவிர, கெவு சமவெளி பள்ளத்தாக்கு மற்றும் அதைச் சுற்றியுள்ள மலைகள் இந்தோனேஷியாவின் ஆரம்பகால இந்து-பௌத்த கோயில்கள் சிலவற்றின் இருப்பிடமாக உள்ளது. வடக்கே வளாகத்திற்கு அருகில் புப்ரா கோயில், லும்பங் கோயில் மற்றும் சேவு கோயில் உள்ளன; கிழக்கே பிளோசன் கோயில் காணப்படுகிறது. கலாசன் கோயிலும், சாரி கோயிலும் மேற்கே உள்ளன, மேலும் சம்பிசரி கோயிலும் உள்ளது. ரத்து போகோ கலவைகள் தெற்கே உயர்ந்த தரையில் உள்ளன. சில மைல்கள் தொலைவில் சிதறியுள்ள தொல்பொருள் தளங்களின் கண்டுபிடிப்புகள் இந்த பகுதி ஒரு காலத்தில் மத்திய ஜாவாவின் முக்கியமான மத, அரசியல் மற்றும் நகர மையமாக இருந்தது என்று தெரிவித்தது. இந்த கோயில்களின் அளவு சிறியதாக இருந்தபோதிலும், இந்த சமவெளியில் உள்ள தொல்பொருள் தளங்களின் பன்முகத்தன்மையும் நுட்பமும் கம்போடியாவில் உள்ள அங்கோர் தொல்பொருள் தளத்துடன் ஒப்பிடத்தக்கவையாக உள்ளது.
சரணாலயம்
2012 ஆம் ஆண்டில், பாலாய் பெலெஸ்டேரியன் பெனிங்கலன் புர்பகலா ஜாவா தெங்கா (பிபி 3, அல்லது மத்திய ஜாவா பாரம்பரிய பாதுகாப்பு ஆணையம்) பிரம்பானன் மற்றும் அதைச் சுற்றியுள்ள பகுதிகளை சரணாலயமாக கருத வேண்டும் என்று பரிந்துரைத்தார். முன்மொழியப்பட்ட பகுதியில் பிரம்பானன் சமவெளி ஸ்லெமன் மற்றும் கிளைடன் ரீஜென்சிகள் முழுவதும் 30 சதுர கி.மீ. பரவலாக உள்ளது அளவிடப்படுகிறது. இப்பகுதியில் பிரம்பானன், ரத்து போகோ, கலாசன், சாரி மற்றும் ப்ளூசன் கோயில்கள் போன்ற முக்கிய கோயில்கள் உள்ளன. இந்த சரணாலயம் கம்போடியாவில் உள்ள அங்கோர் தொல்பொருள் பகுதிக்கு ஒத்த பாணியில் நடத்த திட்டமிடப்பட்டுள்ளது, இது எந்தவொரு புதிய கட்டிடங்களையும், குறிப்பாக பல மாடி கட்டிடங்களையும், பி.டி.எஸ் கோபுரங்களையும் கட்டுவதற்கான அனுமதியை அரசாங்கம் தடுக்க வேண்டும் அல்லது கட்டுப்படுத்த வேண்டும் என்று அறிவுறுத்துகிறது. இது தொல்பொருள் ரீதியாக வளமான பகுதியை நவீனகால காட்சி தடைகள் மற்றும் உணவு விடுதிகள், உணவகங்கள் மற்றும் சுற்றுலா தொடர்பான கட்டிடங்கள் மற்றும் வணிகங்களின் ஆக்கிரமிப்புகளிலிருந்து பாதுகாக்க வேண்டும் என்று வலியுறுத்தப்படுகிறது.
விவசாயம்
பல நூற்றாண்டுகளாக மெராபி எரிமலையால் மூடப்பட்ட பிரம்பானன் சமவெளி, அதன் நெல் சாகுபடிக்கு ஏற்ற வளமான மற்றும் வளமான எரிமலை மண்ணுக்கு பெயர் பெற்றது. ஜாவாவின் பொருளாதாரம் அரிசி விவசாயத்தை பெரிதும் நம்பியிருந்தது. மத்திய ஜாவாவின் பண்டைய அரசியல், அவற்றின் சிக்கலான அரசியல், பொருளாதாரம் மற்றும் சமூக அமைப்புகளுடன் விவசாயம் இந்த சமவெளியில் செழித்தது.
நெல் விவசாய காட்சிகள் மற்றும் செயல்பாடுகளின் படங்களை போரோபுதூர் மற்றும் பிரம்பானனில் உள்ள அடிப்படை நிவாரணங்களில் காணலாம். ஆரம்பகால மாதரம் இராச்சியம் நெல் விளைச்சல் மற்றும் அவர்களின் பாடங்களில் இருந்து வசூலிக்கப்பட்ட வரியை சார்ந்தது. ஜாவா அரிசி, உபரி மற்றும் அரிசி ஏற்றுமதிக்கு பிரபலமானது, மற்றும் நெல் விவசாயம் தீவின் மக்கள் தொகை வளர்ச்சிக்கு பங்களித்தது. நிலப்பரப்பில் உள்ள பல நெல் வகைகள்முந்தைய காலங்களிலிருந்து மாறாமல் உள்ளது.
குறிப்புகள்
பகுப்பு:சாவகம் பகுப்பு:இந்தோனேசியப் பள்ளத்தாக்குகள் பகுப்பு:இந்தோனேசியா
நடராஜா ரவிராஜ்
நடராஜா ரவிராஜ் (Nadaraja Raviraj, ஜூன் 25, 1962 - நவம்பர் 10, 2006) சட்டத்தரணியும் யாழ்ப்பாண மாவட்ட தமிழ்த் தேசியக் கூட்டமைப்பின் நாடாளுமன்ற உறுப்பினருமாவார்.
வாழ்க்கைக் குறிப்பு
யாழ்ப்பாணம் தென்மராட்சி சாவகச்சேரியை பிறப்பிடமாகக் கொண்ட ரவிராஜ் சாவகச்சேரி டிறிபேர்க் கல்லூரி மற்றும் யாழ் பரி யோவான் கல்லூரிகளில் கல்வி கற்றார். இரண்டு பிள்ளைகளின் தந்தையான இவர் 1987 ஆம் ஆண்டு இலங்கையின் உயர் நீதிமன்றத்தில் சட்டத்தரணியாக பதிவு செய்தார். ரவிராஜின் "ரவிராஜ் அசோசியேட்ஸ்" எனும் சட்ட நிறுவனமானது பயங்கரவாதத் தடுப்புச் சட்டத்தின் கீழான வழக்குகள், அவசரகாலச் சட்டத்தின் கீழான வழக்குகளுக்காக வாதாடியது. கொழும்பில் மனித உரிமைகள் சட்டத்தரணியாகவும் பணியாற்றினார்.
அரசியலில் இணைவு
ரவிராஜ் சட்டத்தரணியாக இருந்து அரசியலில் நுழைந்தார். 1984 முதல் 1990 வரையிலும் 1993 முதல் 1997 வரையிலும் மனித உரிமைகள் இல்லத்தை நடத்தினார். 1987 இல் தமிழர் ஐக்கிய விடுதலை முன்னணியில் இணைந்தார். 1990 ஆம் ஆண்டு அக்கட்சியின் மத்திய குழு உறுப்பினரானார். 1997 ஆம் ஆண்டு யாழ். மாநகரசபை பிரதி முதல்வராகவும், 1998 இல் யாழ். மாநகரசபை முதல்வராகவும் தெரிவானார். 2001 மற்றும் 2004 ஆம் ஆண்டுகளில் நடைபெற்ற நாடாளுமன்ற தேர்தல்களில் தமிழ்த் தேசியக் கூட்டமைப்பின் சார்பில் தென்மராட்சி பகுதியில் போட்டியிட்டு இருமுறையும் வெற்றி பெற்றார்.
படுகொலை
2006 நவம்பர் 10 வெள்ளிக்கிழமை அன்று காலை 7:00 மணிக்கு ரவிராஜ் தெரன தொலைக்காட்சியில் நடந்த ஒரு நேரடி நேர்காணல் ஒன்றில் பங்குபற்றிவிட்டு வீடு திரும்பி பின்னர் மீண்டும் வீட்டை விட்டு தனது வாகனத்தில் வெளியேறிய போது காலை 8:45 மணியளவில் கொழும்பு நாரகேன்பிட்டிய மனிங்டவுனில் உள்ள அவரது வீட்டுக்கருகில் விசையுந்து ஒன்றில் வந்த இரண்டு இனந்தெரியாதோரால் அவர் மீது துப்பாக்கிச் சூடு நடத்தப்பட்டது. கொழும்பு தேசிய மருத்துவமனையில் அனுமதிக்கப்பட்ட ரவிராஜ் சிகிச்சை பலனின்றி காலை 9.20 மணிக்கு உயிரிழந்தார். ரவிராஜின் மெய்ப்பாதுகாவலரும் காவல்துறையினருமான லக்சுமன் லொக்குவெல்ல என்பவரும் இதன்போது கொல்லப்பட்டார்.
ஒரு டி-56 ரக துப்பாக்கி ஒன்றையும் சில ரவைகளும் சம்பவ இடத்தில் இருந்து மீட்கப்பட்டன. இலங்கை படைத்துறையின் காவல்துறை தலைமை அலுவலகத்தின் முன்னாலே தாக்குதல் இடம்பெற்றுள்ளது.
விருதுகள்
தமிழீழத்தின் அதியுயர் தேசிய விருதான மாமனிதர் விருது, தமிழீழ விடுதலைப் புலிகளின் தலைவர் வேலுப்பிள்ளை பிரபாகரனால் வழங்கப்பட்டது.
பங்களிப்பு
இவர் தென்மராட்சி பகுதியில் தேர்தலில் வெற்றி ஈட்டியதன் காரணமாக, அப் பிரதேசத்தின் பெரும்பாலான பகுதிகளுக்கு வீதி புனரமைப்பு மற்றும் மின்சார புனரமைப்பு போன்றவை இவரின் வேண்டுகோளுக்கு இணங்க இலங்கை அரசினால் மேல்கொள்ளப்பட்டன. இதன் காரணமாக தென்மராட்சியின் பல சிறிய கிராமங்கள் வளர்ச்சி அடைய காரணமாயிருந்தன.
வெளி இணைப்புகள்
பகுப்பு:1962 பிறப்புகள் பகுப்பு:2006 இறப்புகள் பகுப்பு:இலங்கைத் தமிழ் அரசியல்வாதிகள் பகுப்பு:மாமனிதர் விருது பெற்றவர்கள் பகுப்பு:இலங்கையில் கொலை செய்யப்பட்ட அரசியல்வாதிகள் பகுப்பு:தமிழ் மனித உரிமைச் செயற்பாட்டாளர்கள் பகுப்பு:கொலை செய்யப்பட்ட மனித உரிமைச் செயற்பாட்டாளர்கள் பகுப்பு:இலங்கையின் மனித உரிமைச் செயற்பாட்டாளர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கைத் தமிழரசுக் கட்சி அரசியல்வாதிகள் பகுப்பு:இலங்கை இந்துக்கள் பகுப்பு:தமிழர் விடுதலைக் கூட்டணி அரசியல்வாதிகள் பகுப்பு:யாழ்ப்பாணத்து நபர்கள் பகுப்பு:தமிழ்த் தேசியக் கூட்டமைப்பு அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள் பகுப்பு:யாழ்ப்பாண முதல்வர்கள்
மகிந்த சமரசிங்க
மகிந்த சமரசிங்க  (Mahinda Samarasinghe, பிறப்பு: சனவரி 30, 1956), இலங்கை அரசியல்வாதி. இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணி சார்பில் களுத்துறை மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று தொழில்பயிற்சி மற்றும் அபிவிருத்தி அமைச்சராக நியமிக்கப்பட்டார்.